Савезничка инвазија Сицилије
Савезничка инвазија Сицилије (шифровано име операција Хаски) је била важна кампања Другог светског рата у којој су Савезници преотели Сицилију од сила Осовине (Италије и Немачке). Операција Хаски је почела у ноћи између 9. и 10. јула 1943, а окончала се 17. августа. Операција је изведена великим амфибијским и падобранским десантима, после којих је уследило 6 недеља борбе на копну. Инвазијом су испуњени сви циљеви савезничких планера: савезници су протерали осовинске ваздушне, копнене и поморске снаге са острва, осигурали поморске путеве кроз Средоземно море и уздрмали власт Бенита Мусолонија. Операција Хаски је отворила пут за инвазију Италије.